ཞིང་ཆེན་དཔལ་འབྱོར་གནས་ཚུལ་ཨུ་ལྷན་གྱི་འབྲེལ་ཡོད་འགན་ཁུར་མི་སྣས་བསྟན་དོན།ད་ལོ་ནས་བཟུང་ཞིང་ཆེན་དཔལ་འབྱོར་གནས་ཚུལ་ཨུ་ལྷན་ཏེ།ཞིང་ཆེན་ཁེ་ལས་འགན་འཁྲི་ཇེ་ཉུང་དུ་གཏོང་བའི་མཉམ་འབྲེལ་གྲོས་ཚོགས་གཞུང་ལས་ཁང་གིས་ཞིང་ཆེན་ཏང་ཨུའི་སྐབས་བཅུ་གསུམ་པའི་གྲོས་ཚོགས་ཐེངས་བཞི་བའི་སྟེང་བཏོན་པའི།སྔོན་འགྲོ་གཅིག་དང་མཐོ་བ་གཉིསཀྱི་འཐབ་ཇུས་ཁྱོན་ཡོངས་ནས་ལག་བསྟར་དོན་འཁྱོལ་བྱེད་པ་རྩ་དོན་དུ་བཟུང་ཞིང་།སྣེ་ཁྲིད་དང་གཙོ་བོ་དམ་འཛིན་སྒོས་སྣ་འཛོམས་བྱ་བའི་འགན་ནུས་ལ་གྲོས་མཐུན་སྙོམས་སྒྲིག་བྱས་ཏེ།ཁེ་ལས་འགན་འཁྲིའི་བྱེད་ནུས་ཇེ་ཡངས་སུ་གཏོང་བའི་བཟོ་ལས་དཔལ་འབྱོར་བརྟན་འཇགས་སྒོས་འཁོར་སྐྱོད་བྱེད་པའི་ཆེས་གནད་འགག་གི་བྱེད་ཐབས་ལ་སྐུལ་འདེད་བྱས་ཡོད།ཁེ་ལས་ཐོན་སྐྱེད་ཚོང་གཉེར་དཀའ་ཁག་སོགས་ཀྱི་ཆེས་གནད་འགག་གི་གནད་དོན་དམ་འཛིན་བྱས་ཏེ།སྣ་འཛོམས་ཀྱི་བཟོ་ལས་ལག་བསྟར་ཁྱབ་ཁོངས་ནས་མཁོ་འདོན་སྒྲིག་གཞིའི་རང་བཞིན་གྱི་བཅོས་སྒྱུར་བཟོ་སྐྲུན་ལ་སྐུལ་འདེད་བྱས།ཁེ་ལས་ཀྱི་མ་རྩ་ཇེ་ཡངས་སུ་གཏོང་བའི་བྱ་བ་དེ་མཁོ་སྤྲོད་སྒྲིག་གཞིའི་རང་བཞིན་གྱི་བཅོས་སྒྱུར་ལ་སྐུལ་འདེད་བྱེད་པའི་འགན་འཁྲི་གལ་ཆེན་ཞིག་ཡིན་པའི་ཆ་ནས་བྱ་བའི་བྱེད་ཐབས་ལེགས་སྒྱུར་ཞིབ་ཚགས་ཅན་ཏུ་བཏང་ཞིང་།ཁེ་ལས་ཀྱི་མ་རྩ་ཇེ་དམའ་རུ་གཏོང་བའི་ཕན་འབྲས་མཐོར་འདེགས་སྒོས་དཔལ་འབྱོར་ཁེ་ལས་ཀྱི་འཕེལ་རྒྱས་ལེགས་སྒྱུར་བྱས་ཤིང་།ཞིང་ཆེན་ཡོངས་ཀྱི་དངོས་ཡོད་དཔལ་འབྱོར་གྱི་བརྟན་འཇགས་ཡོང་སྒོའི་འཕར་སྣོན་ལ་སྐུལ་འདེད་ངེས་ཅན་ཞིག་བྱས་ཡོད།